遼東侍宴山夜臨秋同賦臨韻應詔
作者：褚遂良
朝代：唐

paragraphs: 涿野軒皇陳，丹浦帝堯心。
彎弧射封豕，解網縱前禽。
慿高御爽節，流月揚清陰。
霧匝長城險，雲歸渤澥深。
飜垗入層漢，落雁警遥岑。
露條疏更響，涼蟬寂不吟。
三韓初静亂，八桂始披襟。
商飚泛輕武，自澗引衣簮。
酒漾投川醁，歌傳芳樹音。
邊烽良永□，麾旆竦成林。